দলীয় প্যানেলের বাইরে মনোনয়ন, হুঁশিয়ারি অখিল গিরির

সমীরণ সাউ, পূর্ব মেদিনীপুর (কাঁথি): মনোনয়ন (Nomination) নিয়ে ক্ষোভ উগরে দিলেন অখিল গিরি (Akhil Giri) । কার্যত হুঁশিয়ারি দিয়ে অখিল বলেন, দলীয় প্যানেলের বাইরে যারা নমিনেশন করেছে, তাদের ও তাদের পেছনে যে সমস্ত নেতৃত্ব রয়েছেন, রাজ্য সভাপতি ও দলের সুপ্রিমোর কাছে আমরা সুপারিশ করব, তাদের কাছে যা যা পোর্টফোলিও আছে তা কেড়ে নেওয়ার।

৩১ জানুয়ারি কন্টাই কো-অপারেটিভ ব্যাঙ্কের (Contai Co-operative Bank) ডাইরেক্টর নির্বাচন (Election of Directors) । ১৬ জানুয়ারি ডাইরেক্টর নির্বাচনের মনোনয়নপত্র প্রত্যাহারের শেষ দিন। ডেলিকেট নির্বাচনে ১০৮ জনের মধ্যে তৃণমূল সমর্থিত ১০১ জন ডেলিকেটেড জয়ী হয়।

আরও পড়ুন: ট্রাম সংক্রান্ত মামলায় বড়সড় পদক্ষেপ নিল কলকাতা হাইকোর্ট

যেখানে ১৫ জন ডাইরেক্টর নির্বাচিত হবে সেখানে ৩০ জন মনোনয়নপত্র তোলেন, আজ মনোনয়নপত্র দাখিল করেন ২৮ জন। যা নিয়ে অস্বস্তিতে শাসক দল তৃণমূল কংগ্রেস। ডাইরেক্টর নির্বাচন নিয়ে ঘোষিত হয়েছে দলীয় প্যানেল। কিন্তু এই প্যানেলের বৈধতা নিয়ে উঠছে প্রশ্ন। এই নির্বাচন নিয়ে হিমশিম খেতে হচ্ছে রাজ্য নেতৃত্বদের।

মনোনয়নপত্র জমা দেওয়ার শেষ দিনে অখিল গিরির হুঁশিয়ারি- দলীয় প্যানেলের ১৫ জনের বাইরে, যারা মনোনয়ন করেছে তারা মনোনয়ন প্রত্যাহার না করলে- তাদের ও তাদের পিছনের যে নেতৃত্ব আছে তাদের বিরুদ্ধে ব্যবস্থা নেওয়ার জন্য রাজ্য সভাপতি ও দলের সুপ্রিমোর কাছে আমরা সুপারিশ করব, তাদের কাছে যা যা পোর্টফোলিও আছে তা কেড়ে নেওয়ার জন্য।

দেখুন অন্য খবর: